作者:白樸
標題:董秀英花月東牆記・紫花兒序
內容:見如今亭前分袂，目下離別，多應是夢裡相逢。忍不住長吁短嘆，難割捨意重情濃。枉教我埋怨天公，莫不是美滿姻緣不得終！好教人傷悲切痛，霎時間去馬回車，都做了往雁歸鴻。(雲)自從文輔去後，今經半載有餘，杳無音信，教我身心不安。好是煩惱人也！(唱)。